pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มหาดไทยสุดปลื้ม OTOP Midyear 2017 เดินหน้า 5 วัน ยอดขายทะลุกว่า 512 ล้านบาท
วันอังคารที่ 23 พฤษภาคม 2560
มหาดไทยสุดปลื้ม OTOP Midyear 2017 เดินหน้า 5 วัน ยอดขายทะลุกว่า 512 ล้านบาท
มหาดไทยสุดปลื้ม OTOP Midyear 2017 เดินหน้า 5 วัน ยอดขายทะลุกว่า 512 ล้านบาท
ขอเชิญชวนพี่น้องประชาชนร่วมอุดหนุนสินค้าภูมิปัญญาไทย สร้างรายได้กระจายลงสู่ชุมชน
วันนี้ (23 พ.ค. 60)นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่าตามที่กระทรวงมหาดไทย โดยกรมการพัฒนาชุมชน ได้จัดงานOTOPMidyear 2017ขึ้นในระหว่างวันที่ 18 - 25 พฤษภาคม 2560 ณ อาคารชาเลนเจอร์ 1-3 ศูนย์แสดงสินค้าและการประชุมอิมแพค เมืองทองธานี ภายใต้แนวคิด“BEST LOCAL TO GLOBAL :ภูมิใจ ภูมิปัญญาไทย ระดับโลก”เพื่อจัดแสดงและจําหน่ายสินค้าโอทอป ซึ่งถือเป็นงานส่งเสริมการตลาดที่ยิ่งใหญ่ที่สุดในรอบกลางปี โดยรวบรวมสุดยอดผลิตภัณฑ์โอทอปที่มีความหลากหลาย อาทิ ผลิตภัณฑ์OTOPที่เป็นสินค้าBrand Nameผลิตภัณฑ์Clusterกระเป๋า (OTOP BRAND NAME)35 แบรนด์,ผลิตภัณฑ์OTOP Premiumเพื่อส่งออก, OTOPขึ้นเครื่องบิน และการแสดงผลงานศิลปินOTOPผู้ถ่ายทอดภูมิปัญญาสู่คนรุ่นใหม่ โดยในงานนี้มีสุดยอดสินค้าOTOPคุณภาพดีจากทุกภาคทั่วประเทศมานําเสนอมากกว่า 10,000 รายการ 3,000 ร้านค้า
ภาพรวมของการจัดงานตั้งแต่เปิดจําหน่ายเมื่อวันที่18พฤษภาคมที่ผ่านมาจนถึงวันนี้(22พ.ค.)รวม 5 วันได้รับการตอบรับอย่างดีมากจากพี่น้องประชาชน มีผู้เข้าเยี่ยมชมและเลือกซื้อสินค้าภายในงานแล้วกว่า2.23แสนคน มียอดจําหน่ายทะลุกว่า512.5 ล้านบาท เป็นยอดจําหน่ายภายในงานจํานวน 457.378 ล้านบาท และยอดสั่งซื้อจํานวน 55.142 ล้านบาท ผลิตภัณฑ์ที่ได้รับความนิยมเลือกซื้ออันดับแรก คือ กลุ่มผ้าและเครื่องแต่งกาย รองลงมา คือ กลุ่มของใช้และของตกแต่งฯ และกลุ่มผลิตภัณฑ์อาหารและของฝากต่างๆ ที่ผ่านการคัดสรรความอร่อยมาจากทั่วประเทศ นอกจากนี้ ยังมีผลิตภัณฑ์ของกลุ่มOTOP Best Sellerที่ได้รับความนิยมเป็นอย่างดีมียอดจําหน่ายรวมกว่า 48 ล้านบาท
รองปลัดกระทรวงมหาดไทย กล่าวเพิ่มเติมว่าการจัดงานในครั้งนี้นับว่าเป็นโอกาสดีที่จะได้แสดงให้เห็นถึงความก้าวหน้าในการพัฒนาผลิตภัณฑ์OTOPสินค้าไทยซึ่งเป็นความภาคภูมิใจของคนไทยที่แสดงผลงานจากภูมิปัญญาไทยที่มีคุณภาพระดับโลก โดยเฉพาะสินค้าระดับPremiumซึ่งส่งออกไปจําหน่ายยังต่างประเทศที่นํามาจัดแสดง
และจําหน่ายในงานนี้ด้วย โอกาสนี้ จึงขอประชาสัมพันธ์เชิญชวนพี่น้องประชาชนเข้าเที่ยวชมและเลือกซื้อสินค้าได้ตั้งแต่เวลา10.00 - 21.00น. ณ อาคารชาเลนเจอร์1 - 3อิมแพคเมืองทองธานีจนถึงวันที่25พฤษภาคมนี้ โดยในช่วง3วันสุดท้ายผู้จัดงานได้จัดกิจกรรมส่งเสริมการขายไว้มากมาย ทั้งโปรโมชั่น ลด แลก แจก แถม และลุ้นรับของรางวัลภายในงานโดยเฉพาะวันสุดท้ายมีลุ้นรางวัลใหญ่ สร้อยคอทองคําหนัก10บาท โทรศัพท์Samsung S8,โทรทัศน์Samsung LED 55นิ้ว และจักรยานพับได้ทั้งนี้ กระทรวงมหาดไทยคาดหวังว่าการจัดงานOTOP Midyear2017 ในครั้งนี้ จะเป็นการกระตุ้นเศรษฐกิจฐานราก เพิ่มช่องทางการตลาดให้กับผลิตภัณฑ์OTOPและช่วยสร้างงาน สร้างอาชีพ และกระจายรายได้ให้กับผู้ผลิต ผู้ประกอบการOTOPตลอดจนสมาชิกกลุ่มต่างๆ เพื่อเป็นการกระตุ้นเศรษฐกิจในภาพรวมของประเทศและที่สําคัญคือเม็ดเงินที่ได้จากการจําหน่ายผลิตภัณฑ์ฯ จะได้กระจายลงไปสู่ชุมชน สร้างการหมุนเวียนและกระจายรายได้ไปสู่พี่น้องประชาชนOTOPทั่วประเทศตามเป้าหมายของกระทรวงมหาดไทยและรัฐบาล
รัฐบาลไทย-ข่าวทำเนียบรัฐบาล-ปกท.ทส. ให้การต้อนรับ ปลัดกระทรวงสิ่งแวดล้อมและทรัพยากรน้ำแห่งสาธารณรัฐสิงคโปร์
วันพฤหัสบดีที่ 18 มกราคม 2561
ปกท.ทส. ให้การต้อนรับ ปลัดกระทรวงสิ่งแวดล้อมและทรัพยากรน้ําแห่งสาธารณรัฐสิงคโปร์
ปกท.ทส. ให้การต้อนรับ ปลัดกระทรวงสิ่งแวดล้อมและทรัพยากรน้ําแห่งสาธารณรัฐสิงคโปร์
วันนี้ (18 มกราคม 61) เวลา 13.30 น. ปลัดกระทรวงทรัพยากรธรรมชาติและสิ่งแวดล้อม (นายวิจารย์ สิมาฉายา) ให้การต้อนรับ ปลัดกระทรวงสิ่งแวดล้อมและทรัพยากรน้ําแห่งสาธารณรัฐสิงคโปร์ (Mr. Albert Chua) เข้าพบหารือเพื่อแนะนําตัวในโอกาสเข้ารับตําแหน่งใหม่ และเสริมสร้างการดําเนินความร่วมมือทวิภาคีด้านทรัพยากรธรรมชาติและสิ่งแวดล้อมระหว่างสองประเทศร่วมกัน
รัฐบาลไทย-ข่าวทำเนียบรัฐบาล-สธ. เลื่อนรณรงค์ฉีดวัคซีนไข้หวัดใหญ่เร็วขึ้น จากสถานการณ์โควิด-19 [กระทรวงสาธารณสุข]
วันศุกร์ที่ 8 พฤษภาคม 2563
สธ. เลื่อนรณรงค์ฉีดวัคซีนไข้หวัดใหญ่เร็วขึ้น จากสถานการณ์โควิด-19 [กระทรวงสาธารณสุข]
สธ. เลื่อนรณรงค์ฉีดวัคซีนไข้หวัดใหญ่เร็วขึ้น จากสถานการณ์โควิด-19
กระทรวงสาธารณสุข เลื่อนการรณรงค์ฉีดวัคซีนป้องกันโรคไข้หวัดใหญ่เร็วขึ้น เริ่มแล้ววันนี้จนถึง 31 สิงหาคม 2563 ให้ประชาชน 7 กลุ่มเสี่ยง รวม 4.11 ล้านโด๊ส พร้อมให้บุคลากรทางการแพทย์อีก 4.1 แสนโด๊ส ลดการป่วย ลดความรุนแรง ลดการเสียชีวิตจากไข้หวัดใหญ่ ในช่วงสถานการณ์โควิด 19
วันนี้ (8 พฤษภาคม 2563) ที่คณะแพทยศาสตร์โรงพยาบาลรามาธิบดี กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานในพิธีมอบวัคซีนป้องกันโรคไข้หวัดใหญ่ชนิด 4 สายพันธุ์สําหรับบุคลากรการแพทย์ โรงพยาบาลรามาธิบดี จํานวน 5,000 โด๊ส และให้สัมภาษณ์ว่า ปีนี้ เป็นปีแรกที่กระทรวงสาธารณสุขจัดหาวัคซีนป้องกันไข้หวัดใหญ่ชนิด 4 สายพันธุ์ ให้กับประชาชนกลุ่มเสี่ยง จํานวน 4.11 ล้านโด๊ส บุคลากรทางการแพทย์ จํานวน 4.1 แสนโด๊ส และเลื่อนการรณรงค์ให้เร็วขึ้นเป็นวันที่ 1 พฤษภาคมจนถึง 31 สิงหาคม 2563 จากเดิมที่จะเริ่มฉีดวัคซีนในเดือนมิถุนายน เพื่อสร้างเสริมภูมิคุ้มกันโรคทันต่อสถานการณ์โรคโควิด 19 ซึ่งเป็นโรคที่มีอาการป่วยคล้ายไข้หวัดใหญ่ ลดการป่วย ลดความรุนแรง ลดการเสียชีวิตจากไข้หวัดใหญ่
“กลุ่มบุคลากรทางการแพทย์ เป็นกลุ่มที่มีความสําคัญในการดูแลสุขภาพประชาชนและมีความเสี่ยงที่จะติดเชื้อไข้หวัดใหญ่ในขณะปฏิบัติงานได้ทุกสายพันธุ์ หากบุคลากรเจ็บป่วยจะเกิดผลกระทบกับการให้บริการ โดยเฉพาะอย่างยิ่งในสถานการณ์ที่อาจมีการระบาดของโรค COVID-19 เนื่องจากตลอด 3 เดือนที่ผ่านมา ทุกคนได้ร่วมกันทํางานอย่างหนัก ห้องปฏิบัติการตรวจตัวอย่างจากผู้ป่วยนับหมื่นๆ ราย ส่งผลให้ผู้ป่วยได้รับการวินิจฉัยและรักษาพยาบาลอย่างดี” นายอนุทินกล่าว
นอกจากนี้ กระทรวงสาธารณสุข ได้ร่วมกับสํานักงานหลักประกันสุขภาพแห่งชาติ (สปสช.) รณรงค์ฉีดวัคซีนป้องกันโรคไข้หวัดใหญ่ 4.11 ล้านโด๊ส ให้กับประชาชน 7 กลุ่มเสี่ยง ได้แก่ หญิงตั้งครรภ์อายุครรภ์ 4 เดือนขึ้นไป, เด็กอายุ 6 เดือนถึง 2 ปี, ผู้มีโรคเรื้อรัง (ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ในระหว่างได้รับเคมีบําบัด และเบาหวาน), บุคคลอายุ 65 ปีขึ้นไป, ผู้พิการทางสมองที่ช่วยเหลือตัวเองไม่ได้, โรคธาลัสซีเมียและผู้ติดเชื้อ HIV ที่มีอาการ และผู้ที่เป็นโรคอ้วน
******************************
8 พฤษภาคม 2563
รัฐบาลไทย-ข่าวทำเนียบรัฐบาล-พิธีมอบโล่รางวัลและเกียรติบัตร โครงการเพชรอินทนิล ประจำปีการศึกษา 2561
วันศุกร์ที่ 22 กุมภาพันธ์ 2562
พิธีมอบโล่รางวัลและเกียรติบัตร โครงการเพชรอินทนิล ประจําปีการศึกษา 2561
ผู้ช่วยศาสตราจารย์วีรสิทธิ์ สิทธิไตรย์ ที่ปรึกษารัฐมนตรีช่วยว่าการกระทรวงศึกษาธิการ (ศาสตราจารย์คลินิก นพ.อุดม คชินทร) เป็นประธานในพิธีมอบโล่รางวัลและเกียรติบัตรให้กับนักเรียนและโรงเรียนที่เข้าร่วมการแข่งขันโครงการเพชรอินทนิล ประจําปีการศึกษา 2561
จังหวัดสุโขทัย - ผู้ช่วยศาสตราจารย์วีรสิทธิ์ สิทธิไตรย์ ที่ปรึกษารัฐมนตรีช่วยว่าการกระทรวงศึกษาธิการ (ศาสตราจารย์คลินิก นพ.อุดม คชินทร) เป็นประธานในพิธีมอบโล่รางวัลและเกียรติบัตรให้กับนักเรียนและโรงเรียนที่เข้าร่วมการแข่งขันโครงการเพชรอินทนิล ประจําปีการศึกษา 2561เมื่อวันพุธที่ 20 กุมภาพันธ์ 2562 ณ หอประชุมศรีจุฬาลักษณ์ โรงเรียนสุโขทัยวิทยาคม อําเภอเมืองฯโดยมีนายอํานวย อภิชาติตรากูล ผู้อํานวยการสํานักงานเขตพื้นที่การศึกษามัธยมศึกษา เขต 38 (สุโขทัย-ตาก), ผู้แทนสํานักงานเขตพื้นที่การศึกษาประถมศึกษาสุโขทัย เขต 1 และ 2, ผู้บริหารสถานศึกษา ตลอดจนคณะผู้บริหาร ครู ผู้ปกครอง และนักเรียนระดับประถมศึกษาปีที่ 6 เข้าร่วมพิธี
ดร.สมพร สุขอร่าม ผู้อํานวยการโรงเรียนสุโขทัยวิทยาคมกล่าวว่า โครงการเพชรอินทนิลจัดขึ้นเพื่อคัดเลือกนักเรียนระดับชั้นประถมศึกษาปีที่ 6 ที่มีเกรดเฉลี่ยรวมไม่ต่ํากว่า 3.00 และมีเกรดรายวิชาวิทยาศาสตร์ คณิตศาสตร์ และภาษาอังกฤษ ไม่ต่ํากว่า 3.00 ในจังหวัดสุโขทัยและพื้นที่ใกล้เคียง เข้าศึกษาต่อในระดับชั้นมัธยมศึกษาปีที่ 1 พร้อมทั้งเป็นการกระตุ้น ส่งเสริม และพัฒนาการจัดการเรียนการสอนวิชาคณิตศาสตร์ วิทยาศาสตร์ และภาษาอังกฤษสําหรับนักเรียนในระดับประถมศึกษาในพื้นที่ โดยในปีการศึกษา 2561 มีนักเรียนเข้าร่วมโครงการจํานวน 256 คน จาก 16 โรงเรียน
สําหรับการดําเนินการสอบคัดเลือกได้จัดสอบใน 3 รายวิชา คือ วิทยาศาสตร์ คณิตศาสตร์ และภาษาอังกฤษ โดยมีผลการสอบแข่งขัน คือ รางวัลชนะเลิศ ด.ช.เฉลิมราชย์ ทองขาว โรงเรียนโรจนวิทย์ ได้รับเงินรางวัล 3,000 บาท พร้อมโล่จากรัฐมนตรีช่วยว่าการกระทรวงศึกษาธิการ, รองชนะเลิศอันดับ 1 ด.ช.พีรวิชญ์ ศรีผาย โรงเรียนกวางตง 1 ได้รับเงินรางวัล 2,000 บาท พร้อมโล่จากเลขาธิการคณะกรรมการการศึกษาขั้นพื้นฐาน และรองชนะเลิศอันดับ 2 ด.ญ.ปัณฑ์ชนิต เตชะสืบ โรงเรียนอนุบาลสุโขทัย ได้รับเงินรางวัล 1,000 บาท พร้อมเกียรติบัตร
นอกจากนี้ นักเรียนที่ผ่านการสอบคัดเลือกและได้คะแนนผ่านเกณฑ์ 5 ลําดับแรก จะได้รับทุนเรียนฟรีที่โรงเรียนสุโขทัยวิทยาคม ตลอด 3 ปี (ม.1-ม.3) โดยมีเงื่อนไขในการคงผลสัมฤทธิ์ทางการเรียนไว้ไม่ต่ํากว่า 3.50 ต่อภาคเรียน ส่วนนักเรียนที่ได้คะแนนผ่านเกณฑ์ลําดับที่ 6-10 ได้เข้าเรียนชั้น ม.1 ที่โรงเรียนสุโขทัยวิทยาคมโดยไม่ต้องสอบคัดเลือก รวมทั้งมีการมอบโล่รางวัลให้กับโรงเรียนที่มีนักเรียนได้คะแนนการทดสอบมากที่สุด 100 อันดับแรกด้วย
Written byอรพรรณ ฤทธิ์มั่น
ขอบคุณข้อมูลปชส.โรงเรียนสุโขทัยวิทยาคม
Photo Creditปชส.โรงเรียนสุโขทัยวิทยาคม
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-เชื้อสามารถแพร่กระจายในบริเวณสระว่ายน้ำได้หรือไม่ ??
วันเสาร์ที่ 14 มีนาคม 2563
เชื้อสามารถแพร่กระจายในบริเวณสระว่ายน้ําได้หรือไม่ ??
ได้หรือไม่มาดูกัน
คําถาม : เชื้อสามารถแพร่กระจายในบริเวณสระว่ายน้ําได้หรือไม่ ??
คําตอบ : ในปัจจุบันยังไม่มีรายงานการติดเชื้อจากการว่ายน้ําในสระหรือแหล่งน้ําอื่น แต่ควรหลีกเลี่ยงสระน้ําที่มีผู้คนแออัด
รัฐบาลไทย-ข่าวทำเนียบรัฐบาล-ออมสิน ออกเงินฝากเผื่อเรียกพิเศษ 10 เดือน ดอกเบี้ย 1.25% ต่อปี บุคคลธรรมดาได้รับยกเว้นภาษี รับฝากถึง 30 มิ.ย.นี้เท่านั้น
วันพุธที่ 26 เมษายน 2560
ออมสิน ออกเงินฝากเผื่อเรียกพิเศษ 10 เดือน ดอกเบี้ย 1.25% ต่อปี บุคคลธรรมดาได้รับยกเว้นภาษี รับฝากถึง 30 มิ.ย.นี้เท่านั้น
ธนาคารออมสิน นําเสนอ “เงินฝากเผื่อเรียกพิเศษ 10 เดือน” ดอกเบี้ยสูง 1.25% ต่อปี บุคคลธรรมดา ดอกเบี้ยได้รับยกเว้นภาษี รับฝากตั้งแต่บัดนี้จนถึง 30 มิถุนายน 2560 ทุกสาขาทั่วประเทศ
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ธนาคารออมสินในฐานะสถาบันการเงินของรัฐที่ดําเนินภารกิจสําคัญคือ มุ่งมั่นทําหน้าที่ส่งเสริมการออม และนําเสนอรูปแบบการออมผ่านผลิตภัณฑ์เงินฝากที่หลากหลาย เพื่อสนับสนุนภาคการออมอย่างยั่งยืน โดยมีการปรับปรุงและพัฒนาผลิตภัณฑ์เงินฝากอย่างต่อเนื่อง ล่าสุดนี้ ธนาคารฯ ได้นําเสนอผลิตภัณฑ์เงินฝากที่มีผลตอบแทนที่น่าสนใจ คือ “เงินฝากเผื่อเรียกพิเศษ 10 เดือน” อัตราดอกเบี้ย 1.25% ต่อปี (เทียบเท่าเงินฝากประจํา 1.47% ต่อปี) เปิดรับฝากแล้วตั้งแต่บัดนี้เป็นต้นไป จนถึงวันที่ 30 มิถุนายน 2560 นี้เท่านั้น ณ สาขาธนาคารออมสินทุกแห่งทั่วประเทศ
ทั้งนี้ ธนาคารฯ เปิดรับฝากทั้งบุคคลธรรมดาอายุตั้งแต่ 7 ปีขึ้นไป และนิติบุคคลทุกประเภท โดยบุคคลธรรมดาได้รับการยกเว้นภาษี เปิดบัญชีขั้นต่ํา 10,000 บาท ฝากเพิ่มครั้งละไม่ต่ํากว่า 1,000 บาท ถอนเท่าใดก็ได้ แต่ถ้าถอนหรือปิดบัญชีก่อนครบระยะเวลาฝาก จํานวนเงินที่ถอนจะได้รับดอกเบี้ยในอัตราดอกเบี้ยเงินฝากเผื่อเรียก และลงรับดอกเบี้ยเมื่อครบระยะเวลาฝาก โดยจะโอนเข้าบัญชีเผื่อเรียกที่เปิดไว้เป็นบัญชีคู่โอน
หากต้องการข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Facebook : GSB Society, Official Line : GSB ธนาคารออมสิน หรือหากมีข้อสงสัย ต้องการรายละเอียดเพิ่มเติมจากเจ้าหน้าที่ สามารถติดต่อสอบถามได้ที่ ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-"ปลัดกระทรวงยุติธรรม" เปิดงาน IPBA – THAC Arbitration day 2018
วันพุธที่ 7 พฤศจิกายน 2561
"ปลัดกระทรวงยุติธรรม" เปิดงาน IPBA – THAC Arbitration day 2018
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดงาน IPBA – THAC Arbitration day 2018
ในวันอังคารที่ ๖ พฤศจิกายน ๒๕๖๑ เวลา ๐๙.๓๐ น. ณ ห้องสุรศักดิ์ ๑ โรงแรมอีสติน แกรนด์ สาทร กรุงเทพมหานครศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมเป็นประธานในพิธีเปิดงาน IPBA – THAC Arbitration day 2018 จัดโดย สถาบันอนุญาโตตุลาการ ร่วมกับ The Inter – Pacific Bar Association ("IPBA") เพื่อเป็นเวทีในการร่วมกันแสดงความเห็นและรับฟังแนวทางการระงับข้อพิพาทด้วยวิธีการอนุญาโตตุลาการ โดยคณะวิทยากรผู้ทรงคุณวุฒิและมีชื่อเสียงเป็นที่ยอมรับทั้งในระดับประเทศและระดับนานาชาติ รวมถึงเป็นการสร้างเครือข่ายความร่วมมืออันดีระหว่างหน่วยงานที่เกี่ยวข้อง โดยมีนายพสิษฐ์ อัศววัฒนาพร ผู้อํานวยการสถาบันอนุญาโตตุลาการMr.Hiroyuki Tezuka หัวหน้าคณะอนุญาโตตุลาการและอนุญาโตตุลาการ IPBAผู้แทนจากหน่วยงานภาครัฐและภาคเอกชนที่มีความสนใจเกี่ยวกับการอนุญาโตตุลาการ อาทิ Shanghai Arbitration Center, SCG legal counsel limited, ปตท., nishimura & asahi, Rajah & Tann Thailand, BLCP, Respondek, International Law firm, SIAC ตลอดจน นักธุรกิจ ทนายความ ผู้บริหารนโยบาย นักวิชาการ อาจารย์ผู้ทรงคุณวุฒิ และผู้ที่สนใจรวมกว่า ๑๐๐ คน เข้าร่วมงาน
ปลัดกระทรวงยุติธรรม กล่าวใจความสําคัญตอนหนึ่งว่า การจัดงาน IPBA-THAC Arbitration Day 2018 ในครั้งนี้ เป็นความร่วมมือครั้งแรกในการจัดเวทีแลกเปลี่ยนทางวิชาการ และจะดําเนินการจัดขึ้นเช่นนี้เป็นประจําทุกปี เพื่อให้เป็นเวทีที่สําคัญในการรวบรวมผู้ที่มีความรู้ ความชํานาญ และประสบการณ์ทางด้านการระงับข้อพิพาททางเลือกให้มีโอกาสแลกเปลี่ยนประสบการณ์ระหว่างกัน เพื่อนําไปสู่การพัฒนาระบบการระงับข้อพิพาททางเลือกในประเทศต่างๆ และจะเป็นเวทีที่สําคัญสําหรับประเทศในภูมิภาคลุ่มแม่น้ําโขง อันประกอบด้วย ราชอาณาจักรกัมพูชา สาธารณรัฐประชาชนประชาธิปไตยลาว สาธารณรัฐแห่งสหภาพพม่า สาธารณรัฐสังคมนิยมเวียดนาม ประเทศไทย และสาธารณรัฐประชาชนจีนตอนใต้ ซึ่งประเทศเหล่านี้เป็นประเทศที่กําลังมีการขยายตัวทางด้านเศรษฐกิจอย่างรวดเร็ว มีธุรกรรมด้านการค้าและการลงทุนระหว่างประเทศจํานวนมาก และยังเป็นประเทศที่มีความกระตือรือร้นอย่างยิ่งในการพัฒนาระบบการระงับข้อพิพาททางเลือกอีกด้วย เวทีทางวิชาการเช่นนี้ จึงเป็นเวทีที่สําคัญที่ประเทศในภูมิภาคลุ่มแม่น้ําโขงจะได้มาแลกเปลี่ยนถึงพัฒนาการของประเทศตน และนําข้อมูลที่ได้จากการสัมมนาทางวิชาการนี้กลับไปพัฒนาระบบการระงับข้อพิพาททางเลือกของแต่ละประเทศต่อไป
รัฐบาลไทย-ข่าวทำเนียบรัฐบาล-รมว.สธ.ย้ำในเวทีโลก 4 แนวทาง“หยุดวัณโรค”ทุกฝ่ายต้องร่วมมือ
วันเสาร์ที่ 18 พฤศจิกายน 2560
รมว.สธ.ย้ําในเวทีโลก 4 แนวทาง“หยุดวัณโรค”ทุกฝ่ายต้องร่วมมือ
รัฐมนตรีว่าการกระทรวงสาธารณสุขแสดงแนวคิดในเวทีโลก เสนอ 4 แนวทางหยุดวัณโรค นโยบายเข้มแข็ง เสริมแรงด้วยความรู้ รวมหมู่เป็นเจ้าของ ต้องก้าวต่อเนื่อง โดยทุกภาคส่วนต้องร่วมมือกัน ไม่รังเกียจ ลดการตีตรา และไม่ทิ้งใครไว้ข้างหลัง
รัฐมนตรีว่าการกระทรวงสาธารณสุขแสดงแนวคิดในเวทีโลก เสนอ 4 แนวทางหยุดวัณโรคนโยบายเข้มแข็ง เสริมแรงด้วยความรู้ รวมหมู่เป็นเจ้าของ ต้องก้าวต่อเนื่องโดยทุกภาคส่วนต้องร่วมมือกัน ไม่รังเกียจ ลดการตีตรา และไม่ทิ้งใครไว้ข้างหลัง
ศาสตราจารย์ คลินิก เกียรติคุณ นายแพทย์ปิยะสกล สกลสัตยาทรรัฐมนตรีว่าการกระทรวงสาธารณสุขได้ร่วมแลกเปลี่ยนความคิดเห็นในการประชุมระดับรัฐมนตรีว่าด้วย“การยุติวัณโรคในยุคเป้าหมายแห่งการพัฒนาที่ยั่งยืน:ความร่วมมือจากทุกภาคส่วน”ครั้งที่1ประเด็น “การยุติการระบาดวัณโรค:มุมมองจากประเทศที่มีการป่วยตายด้วยวัณโรคและวัณโรคดื้อยาสูง”ณ กรุงมอสโก สหพันธรัฐรัสเซีย
ศาสตราจารย์ คลินิก เกียรติคุณ นายแพทย์ปิยะสกลกล่าวว่าประเทศไทยมีหลักประกันสุขภาพให้ประชาชนทุกคน ทําให้ประชาชนทุกคนเข้าถึงการรักษารวมทั้งผู้ป่วยวัณโรคและวัณโรคดื้อยา มีโอกาสเข้าถึงยาและการรักษา ซึ่งการมีหลักประกันสุขภาพเพียงอย่างเดียวไม่เพียงพอที่จะยุติปัญหาวัณโรค ดังนั้นทุกภาคส่วนจะต้องร่วมมือกันจึงจะแก้ไขปัญหาวัณโรคได้ ซึ่งแนวทางที่เป็นรูปธรรมในการแก้ไขปัญหาดังกล่าว มี 4 แนวทาง คือ 1.“นโยบายเข้มแข็ง”ต้องผลักดันการแก้ไขปัญหาวัณโรคให้เป็นนโยบายอย่างต่อเนื่อง โดยประเทศไทยได้จัดทําแผนยุทธศาสตร์การยุติปัญหาวัณโรคระดับชาติที่รับรองโดยคณะรัฐมนตรี 2.“เสริมแรงด้วยความรู้”การหยุดวัณโรคจําเป็นต้องใช้ความรู้เพื่อที่จะได้แก้ปัญหาได้ตรงจุด ซึ่งเครือข่ายนักวิจัยไทยได้รวมตัวกันจัดตั้งThai TuRN (Thai Tuberculosis Network)เพื่อร่วมกันพัฒนาความรู้นํามาช่วยแก้ไขปัญหา เช่น การพัฒนายาสูตรใหม่ที่ใช้เวลารักษาสั้นกว่าเดิม การศึกษาทางพันธุศาสตร์และเทคโนโลยีที่ทันสมัยเพื่อวินิจฉัยและรักษาวัณโรค รวมทั้งศึกษาปัจจัยทางสังคมที่จะช่วยลดการรังเกียจและตีตรา
3.“รวมหมู่เป็นเจ้าของ”จะเห็นได้จากการแก้ปัญหาโรคเอดส์ที่ประเทศไทยดําเนินงานมาด้วยดีเนื่องจากทุกคนเข้ามามีส่วนร่วม ดังนั้นการยุติวัณโรคให้หมดไปต้องอาศัยความร่วมมือจากทุกภาคส่วนและประชาชน ต้องเข้ามาร่วมดูแลผู้ป่วยวัณโรค และ4.“ต้องก้าวต่อเนื่อง”การแก้ไขปัญหาวัณโรคต้องดําเนินการต่อเนื่องไม่หยุดยั้ง เพราะวัณโรคเป็นโรคเรื้อรังที่ต้องติดตามในระยะยาว
“ฝากประชาชนไทยว่า พลังสังคมมีความสําคัญต่อการแก้ปัญหาสุขภาพ หากทุกคนรู้และตระหนักในบทบาทของตน ก้าวคนละก้าว ในที่สุด เราจะไปยืนอยู่ด้วยกัน ณ จุดหมายที่วางไว้ ส่วนผู้ป่วยวัณโรคส่วนใหญ่เป็นประชากรที่ขาดโอกาสและต้องทุกข์ทรมานจากการต้องกินยาหลายขนาน อยากให้ทุกคนเข้าใจ ไม่รังเกียจแบ่งแยก และอยากให้ชุมชนช่วยกันดูแลให้มีกําลังใจ กินยาอย่างสม่ําเสมอ ซึ่งการแพร่เชื้อวัณโรคไม่ได้ง่ายดายอย่างที่ทุกคนกังวล ภายหลังการรักษา 2 สัปดาห์ผู้ป่วยก็จะไม่แพร่เชื้ออีกต่อไป”ศาสตราจารย์ คลินิก เกียรติคุณ นายแพทย์ปิยะสกลกล่าว
*************** 18พฤศจิกายน 2560
รัฐบาลไทย-ข่าวทำเนียบรัฐบาล-นายกรัฐมนตรียืนยัน การซื้อขายที่ดินในครอบครอง ดำเนินการตามกฎหมายเสียภาษีถูกต้อง
วันจันทร์ที่ 24 กุมภาพันธ์ 2563
นายกรัฐมนตรียืนยัน การซื้อขายที่ดินในครอบครอง ดําเนินการตามกฎหมายเสียภาษีถูกต้อง
นายกรัฐมนตรียืนยัน การซื้อขายที่ดินในครอบครอง ดําเนินการตามกฎหมายเสียภาษีถูกต้อง
วันนี้ (24 ก.พ.63) เวลา 17.20 น. ณ อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ชี้แจงกรณีการซื้อขายที่ดินของบิดาว่า ที่ดินดังกล่าวเป็นโฉนดตั้งแต่ปี 2482 และเมื่อปี 2495 ก็เป็นที่ดินของครอบครัว จากนั้นก็เป็นมรดกตกทอดมาถึงบิดาเมื่อปี 2535 และบิดาได้ขายที่ดินจํานวน 50 ไร่ เมื่อปี 2556 ซึ่งขณะนั้นตนดํารงตําแหน่งผู้บัญชาการทหารบก ซึ่งที่ดินดังกล่าวไม่ใช่บ่อปลา ตามที่นําไปบิดเบือน ส่วนที่เห็นเป็นบ่อน้ําคือลํารางสาธารณะ “คลองหนามแดง” ส่วนตรงกลางเป็นที่ดอนสําหรับปลูกพืชเกษตรต่าง ๆ ทราบว่า บิดาได้ติดป้ายประกาศขายตั้งแต่ปี 2554 - 2555 ซึ่งมีหลายรายสนใจติดต่อ แต่ในสุดท้ายก็ขายให้บริษัท 69 พร็อพเพอร์ตี้ จํากัด ขณะนั้นตนเองดํารงตําแหน่งผู้บัญชาการทหารบก ไม่รู้ว่าเป็นบริษัทของใคร ไม่รู้จักใครเป็นพิเศษส่วนตัว เป็นข้อตกลงระหว่างผู้ขายกับผู้ซื้อ ยืนยันว่า ไม่สามารถเอื้อประโยชน์อะไรให้ใครได้ไม่ว่าจะอยู่ตําแหน่งใด เวลาใด เมื่อปี 2556 ราคาตลาดที่ดินที่ประเมินไว้อยู่ที่ 609 ล้านบาท และ ปี 2562 ราคาก็ขึ้นมาที่ 812 ล้านบาท การซื้อ-ขายก็ดําเนินไปตามขั้นตอน รวมทั้งการเสียภาษีอย่างถูกต้อง ซึ่งตนเองได้แจ้งบัญชีทรัพย์สินต่อป.ป.ช.ตั้งแต่ยังดํารงตําแหน่งผู้บัญชาการทหารบก และได้แจ้งเมื่อเป็นนายกรัฐมนตรีครั้งที่ 2 เพียงแต่ ป.ป.ช. ไม่ทราบว่าบริษัทจะซื้อที่ดินและจะนําไปพัฒนาเพื่ออะไร เพราะเป็นสิทธิของบริษัทที่ซื้อไป
สําหรับประเด็นการเปลี่ยนแปลงโครงการศูนย์การประชุมแห่งชาติสิริกิติ์นั้น มีการดําเนินการมาตั้งแต่ปี 2539 แต่พบปัญหาติดขัดในข้อกฎหมายที่ทางราชการออกมาภายหลัง คือ กฎหมายควบคุมการก่อสร้าง พ.ศ. 2542 และเรื่องการใช้ประโยชน์ที่ดิน พ.ศ. 2546 ซึ่งห้ามก่อสร้างอาคารสูงเกิน 23 เมตร ซึ่งสัญญามีทั้งหมด 3 ฉบับ สัญญาฉบับที่ 2 ให้สร้างตึกได้สร้างโรงแรมได้ แต่เมื่อมีกฎหมายออกมาภายหลังทําให้สร้างไม่ได้ จึงทําให้ไม่สามารถปฏิบัติตามสัญญาที่ 2 ได้ จึงต้องเดินหน้าสัญญาที่ 3 เพื่อหาทางแก้ไข ซึ่งได้ชี้แจงกับอัยการรวม 10 ข้อแล้ว และอัยการมีมติเห็นชอบไม่มีข้อทักท้วง รัฐบาลจึงจําเป็นต้องดําเนินการตามการประกาศใช้บังคับผังเมืองรวมกรุงเทพฯ ที่เป็นการดําเนินการเมื่อปี 2556 ซึ่งเป็นเรื่องก่อนที่รัฐบาลที่แล้วจะเข้ามาทํางานเสียอีก ทั้งนี้ รายละเอียด นายวิษณุ เครืองาม รองนายกรัฐมนตรี และรัฐมนตรีว่าการกระทรวงการคลัง จะได้ชี้แจงเพิ่มเติมในส่วนของกฎหมายและการปฏิบัติ ต่อไป
--------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ กำชับทุกจังหวัดในพื้นที่เสี่ยงภัยน้ำท่วมทำงานเชิงรุกต่อเนื่อง เน้นเข้าถึงและช่วยเหลือผู้ประสบภัยระดับครัวเรือน
วันเสาร์ที่ 29 กรกฎาคม 2560
นายกฯ กําชับทุกจังหวัดในพื้นที่เสี่ยงภัยน้ําท่วมทํางานเชิงรุกต่อเนื่อง เน้นเข้าถึงและช่วยเหลือผู้ประสบภัยระดับครัวเรือน
นายกฯ กําชับทุกจังหวัดในพื้นที่เสี่ยงภัยน้ําท่วมทํางานเชิงรุกต่อเนื่อง เน้นเข้าถึงและช่วยเหลือผู้ประสบภัยระดับครัวเรือน พร้อมทบทวนปรับปรุงการเตือนภัยให้มีประสิทธิภาพ แนะประชาชนอย่าหลงเชื่อข่าวลือ
วันนี้ (29 ก.ค. 60) พลเอก ประยุทธ์ จันทร์โอชา นายกรัฐมนตรี ติดตามสถานการณ์ฝนตกหนักและน้ําท่วมจากอิทธิพลของพายุเซินกาอย่างใกล้ชิด แม้ว่าขณะนี้กรมอุตุนิยมวิทยาจะแจ้งว่าปริมาณฝนจะลดลง เพราะพายุได้อ่อนกําลังลงและสลายตัวแล้ววานนี้ แต่ขอให้ทุกจังหวัดในพื้นที่เสี่ยงยังคงเฝ้าระวัง แจ้งเตือน และออกช่วยเหลือผู้ประสบภัยอย่างต่อเนื่องเพื่อให้ประชาชนเดือดร้อนน้อยที่สุด เนื่องจากบางพื้นที่เกิดปัญหาไฟฟ้าดับ และน้ําเข้าท่วมในจุดสําคัญ เช่น โรงพยาบาล สนามบิน เป็นต้น
“บางพื้นที่ยังไม่สามารถเคลื่อนย้ายประชาชนออกมาได้ เพราะเกิดน้ําท่วมอย่างฉับพลัน เจ้าหน้าที่จะต้องทํางานเชิงรุกโดยใช้เรือท้องแบนลําเลียงอาหารและสิ่งจําเป็นที่ง่ายต่อการขนส่งและ บริโภค เป็นการชั่วคราว เช่น ข้าวเหนียว ไก่ทอด ไข่ต้ม น้ําดื่ม เข้าไปมอบให้กับผู้ประสบภัยถึงครัวเรือนระหว่างรอการอพยพไปยังสถานที่ปลอดภัย
นอกจากนี้ ขอให้แต่ละจังหวัดทบทวนปรับปรุงระบบการป้องกันและบรรเทาสาธารณภัย โดยใช้ประโยชน์จากเทคโนโลยีสารสนเทศเพื่อติดตามข้อมูลต่าง ๆ ให้เกิดความแม่นยํา และนําข้อมูลสภาพภูมิประเทศและภูมิสังคมของพื้นที่จริงไปประเมินจุดเสี่ยง และแจ้งเตือนประชาชนผ่านช่องทางการสื่อสารหลากหลายรูปแบบ โดยเฉพาะผู้นําชุมชนที่อยู่ใกล้ชิดกับประชาชน”
นายกรัฐมนตรียังได้เตือนไปยังพี่น้องประชาชน ขอให้ใช้วิจารณญานในการรับและส่งต่อข่าวสารในโลกออนไลน์ โดยให้ติดตามข่าวสารที่ถูกต้องจากทางราชการ เนื่องจากที่ผ่านมามีข่าวลือ เช่น อ่างเก็บน้ําใน จ.สกลนครแตก หรือจะมีพายุเนสารทที่รุนแรงกว่าเซินกาถึง 2 เท่า เกิดขึ้นในเร็ว ๆ นี้ ซึ่งทั้ง 2 เรื่องไม่เป็นความจริง โดยยืนยันว่ากรณีของอ่างเก็บน้ําเป็นเพียงน้ําที่เอ่อล้นท่วมพื้นที่ท้ายอ่างบางส่วน และเจ้าหน้าที่ได้จัดการแก้ไขปัญหาแล้ว ส่วนพายุเนสารทนั้นจะเคลื่อนตัวเข้าสู่ประเทศไต้หวันในวันที่ 29 – 30 ก.ค.นี้ โดยไม่มีผลกระทบต่อประเทศไทย
----------------------
สํานักโฆษก
รัฐบาลไทย-ข่าวทำเนียบรัฐบาล-สรรพากรเชื่อมโยงข้อมูลประกันสังคม เพื่อยกระดับการให้บริการประชาชน
วันศุกร์ที่ 10 กรกฎาคม 2563
สรรพากรเชื่อมโยงข้อมูลประกันสังคม เพื่อยกระดับการให้บริการประชาชน
สํานักงานประกันสังคม กรมสรรพากร ลงนามบันทึกข้อตกลงร่วมกับสํานักงานประกันสังคม บูรณาการจัดการภาครัฐ (Big data) เชื่อมโยงข้อมูลชําระเงินสมทบประกันสังคม นายจ้าง ผู้ประกันตน โดยได้รับเกียรติจาก รมว.แรงงาน เป็นประธานในพิธี
เมื่อวันที่ 10 กรกฎาคม 2563 เวลา 09.20 น. ณ ห้องประชุมสมเกียรติ ฉายะศรีวงศ์ ชั้น 4 อาคารอเนกประสงค์ สํานักงานประกันสังคม กรมสรรพากร ลงนามบันทึกข้อตกลงร่วมกับสํานักงานประกันสังคม บูรณาการจัดการภาครัฐ (Big data) เชื่อมโยงข้อมูลชําระเงินสมทบประกันสังคม นายจ้าง ผู้ประกันตน โดยได้รับเกียรติจากหม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เป็นประธานในพิธี
นางสาวขนิษฐา สหเมธาพัฒน์ ที่ปรึกษาด้านเทคโนโลยีสารสนเทศและการสื่อสาร เปิดเผยว่า “กรมสรรพากรและสํานักงานประกันสังคมมีเจตนารมณ์ร่วมกันในการบูรณาการบริการภาครัฐ ผ่านการเชื่อมโยงข้อมูลระหว่างกัน เพื่อยกระดับการให้บริการประชาชน และเพิ่มประสิทธิภาพการทํางานของหน่วยงานให้สะดวก รวดเร็วและถูกต้อง ความร่วมมือครั้งนี้เป็นไปภายใต้กลยุทธ์ D2RIVE (Digital Transformation, Data Analytics, Revenue Collection, Innovation, Values, และ Efficiency) ของกรมสรรพากร โดยในด้านการเชื่อมโยงข้อมูลการประกันสังคมครั้งนี้เป็นไปตามแนวทาง Digital Transformation ที่มุ่งเน้นการนําเทคโนโลยีดิจิทัล มาประยุกต์ใช้กับกระบวนการทํางานและการให้บริการ เพื่อส่งมอบความสะดวกสูงสุด และส่งเสริมนวัตกรรมการทํางานที่ยกระดับการให้บริการที่ “ตรงใจ”ของผู้เสียภาษีและประชาชน ซึ่งผู้ประกันตนที่ใช้สิทธิลดหย่อนประกันสังคมตั้งแต่ปีภาษี 2562 จะไม่ต้องเก็บเอกสารและขอเอกสารการประกันตนเพื่อใช้สิทธิลดหย่อนภาษีเงินได้ บุคคลธรรมดา อีกทั้งยังสามารถตรวจสอบสิทธิลดหย่อนประกันสังคมได้ง่ายๆ ผ่านระบบ My Tax Account ที่เว็บไซต์กรมสรรพากร www.rd.go.th ตลอดจนผู้ประกอบการ
ไม่ต้องนําส่งเอกสารให้กรมสรรพากร และสํานักงานประกันสังคม ลดการใช้กระดาษ โดยกรมสรรพากรมั่นใจว่า การเชื่อมโยงข้อมูลผ่านระบบอิเล็กทรอนิกส์ ระหว่างกรมสรรพากร กับสํานักงานประกันสังคมในครั้งนี้ จะเป็นกลไกสําคัญในการขับเคลื่อนประเทศไทยไปสู่ Digital Thailand อย่างเต็มศักยภาพได้ต่อไป”
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร. 1161
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)